Sirinatu à i sposi

Sirinatu à i sposi hè un cantu tradiziunale di Corsica. Hè un sirinatu, cumpostu di quattru sistini.

Sirinatu à i sposi
S'è vo durmite indu le piume 
Svigliate vi un pucarellu
Cantà vogliu un sirinatu 
Sottu à lu vostru purtellu
Un sirinatu pumposu 
Degnu di lu vostru anellu.

Canta st'anellu in la machja 
Cù l'albitru muntagnolu
Hè spuntata la viola
Hè natu lu pampasgiolu
Caccia pampana la vigna 
È canta lu rusignolu.

O Sgiò sposu, avete fattu 
Un nidu di rundinelle
In amore avete coltu 
Lu fiore di le zitelle! 
Sempre felice sarete 
Sottu le più belle stelle.

À braccè ne passerete 
Cù li vostri sumniati
À mezu à tutte le rose 
Sempre cum'è innamurati
È cugliarete li frutti 
Di li più fiuriti prati.

Categoria:cantu tradiziunale di Corsica